Ekstremvêret Berit

Berit var eit varsla ekstremvêr utstedt 25. november 2011 for Møre og Romsdal, Sør-Trøndelag, Nord-Trøndelag, Helgeland, Salten, Ofoten og Lofoten. Varselet gjaldt ein kombinasjon av kraftig vind, høge bølgjer og særs høg vasstand fredag den 25. og laurdag den 26. november. Skadane etter ekstremvêret vart estimert til 50 millionar kroner.  

Uvêret vart etterfølgd den 27. november av eit nytt kraftig uvêr som råka Vestlandet. Dette førte òg til store øydeleggingar og fleire ras. Ein mann i Bergen miste livet då eit tre blåste over han, medan to personar truleg mista livet i Rogaland då dei vart skylt på havet av store bølgjer medan dei gjorde filmopptak. Dette uvêret hadde derimot ikkje status som ekstremvêr. 

Dette var det første ekstremvêret sidan januar 2010. 

Vêrsituasjonen
Eit særs ustabilt område i Atlanterhavet, som kunne minna om starten på ein tropisk syklon, slo seg saman med eit ekstratropisk lågtrykk i Norskehavet. Dei sørvestlege vindane frå Atlanterhavet og heile vegen til Norskehavet gjorde at bølgjene fekk særs gode tilhøve til å byggje seg opp, samt at vatnet vart stuva opp mot kysten og medførte den høge vasstanden. 

Verknad
I Nordland, og særleg i Lofoten, vart fleire rorbuer og kaiar knust av stormen, medan det vart heller få skadar i Møre og Romsdal.

Fleire av sendarane til Netcom vart råka av uvêret og 20-30 av sendarane frå Sogn og Fjordane til Nordland hadde problem. 

Det vart i tillegg til vind og sjø, registrert kring 2500 lynnedslag i nesten heile landet. Dei fleste lynnedslaga råka derimot Vestlandet og Trøndelag. 

Fleire oljeplattformar i Norskehavet måtte stenge produksjonen då det var varsla maksimale bølgjehøgder opp mot 30 meter, noko det òg vart. Heidrun målte mellom anna signifikant bølgjehøgd opp i overkant av 14 meter.

Vasstand
Fleire stader i Nord-Noreg sette nye rekord for høg vasstand. 

 Stad Ny rekord (cm) Gammal rekord (cm) Bodø  413  404 (1979) Kabelvåg 428 422 (1949) Harstad  334  309 (1983) Andenes  329  320 (1973) Harstad 335  309 (1983) Tromsø 383  367 (1967, 1978 og 1993) Hammerfest  380  376 (1993) Honningsvåg  379  369 (1993) Vardø  431  414 (1993)

Vind

To stader, Nordøyan fyr og Kråkenes fyr målte vind opp i orkan styrke, medan fem stader hadde sterk storm. 

 Stasjon Middelvind (m/s) Vindkast (m/s) Nordøyan fyr  34,4  42,8  Kråkenes fyr  34,1   41,5 Ona  31,5  45,8 Sklinna fyr  30,1  37,5 Halten fyr  29,9  37,9  Sula  29,6  37,2 Veiholmen  28,6   36,0  Myken  27,6   34,8  Ørland  26,8  35,1  Rørvik  26,3  34,0  Vigra  24,2   32,3  Helligvær  24,1  32,0  Værøy  23,2  28,8  Fedje  22,5   28,5  Slåtterøy fyr  21,9   32,1  Andøya - Trolltindan  21,7   27,3 Røst  21,5   28,5  Molde  21,5   28,0  Sandnessjøen  21,3    26,6 Kvamsøy  21,1    28,0 Solvær  21,0    29,5 Skrova fyr   21,0   29,3 Ytterøyane fyr   21,0   27,3 Reipå   20,9   26,0

Sjå òg
Ekstremvêr i Noreg

Kjelder


Berit
Kategori:2011 i Noreg